कर्नाटक : जनार्दन रेड्डी के करीबी अधिकारी को गिरफ्तार किया गया, ड्राइवर ने चिट्ठी में लिखा था नाम  
भीमा नायक को जनार्दन रेड्डी का करीबी बताया जा रहा है
नायक का नाम ड्राइवर ने अपने सुसाइड नोट में लिखा था
ऐसा दावा किया गया है कि नायक ने ही रेड्डी के काले धन को सफेद करवाया था
रमेश ने साथ ही आरोप लगाया था कि उसके जीवन को खतरा था क्योंकि वह अधिकारी के सभी कथित गैर-कानूनी कार्यों के बारे में जानता था. साथ ही उसे इस बात की भी जानकारी थी कि नायक ने किस प्रकार खनन कारोबारी जी जनार्दन रेड्डी की बेटी की शादी के लिए हाल ही में रूपये बदलवाए थे. पुलिस ने यहां बताया, ‘मांड्या पुलिस के दल ने भीमा नायक और मोहम्मद को आज एक रिश्तेदार के घर से गिरफ्तार कर लिया.’ सुसाइड नोट में साथ ही इस बात का दावा किया गया है कि नायक की मदद से रेड्डी ने अपनी बेटी की शादी के लिए 100 करोड़ रूपये को सफेद धन में बदलवाया. मांड्या पुलिस ने रमेश की खुदकुशी के मामले की जांच के लिए तीन टीमों का गठन किया है. आपराधिक जांच विभाग भी मामले की जांच कर रहा है.    (हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)